**dacă va fi nins**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 dacă o lacrimă se naşte

 din dor nestins

 dacă ne paşte

 o lungă hibernare

 dacă peste toate

 va fi nins

 din două raze

 ne vom face un soare

 dacă pomii vor plânge

 cu lacrimi de ploaie

 dacă tot greul

 e scrâşnet din dinți

 dacă tristețea

 curge şiroaie

 in icoane

 vom lua locul

 la sfinți

 dacă ți-e teamă

 de întuneric şi uitare

 dacă ți-e frică

 de ceasul vremelnic

 vom pleca spre un rai

 lângă un soare

 dacă te scapi de

 "ce să mă fac"-ul

 şovăelnic

 dacă gerul, buzele

 ne va cununa

 şi peste buze de vers

 va fi nins

 poeme boreale

 ne vor lumina

 cu aurori de iglu

 şi un foc nestins